CELEX: 32015D0249
Language: mt
Date: 2015-02-10 00:00:00
Title: Deċiżjoni ta' Implimentazzjoni tal-Kummissjoni (UE) 2015/249 tal- 10 ta' Frar 2015 li testendi l-validità tad-Deċiżjoni 2006/502/KE li tirrikjedi li l-Istati Membri jieħdu miżuri biex jiżguraw li l-lajters li jitqiegħdu fis-suq ikunu dawk biss reżistenti għat-tfal u li jipprojbixxu t-tqegħid fis-suq tal-lajters magħrufa bħala novelty lighters (notifikata bid-dokument C(2015) 603)  Test b'rilevanza għaż-ŻEE

17.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 41/41
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/249
   tal-10 ta' Frar 2015
   li testendi l-validità tad-Deċiżjoni 2006/502/KE li tirrikjedi li l-Istati Membri jieħdu miżuri biex jiżguraw li l-lajters li jitqiegħdu fis-suq ikunu dawk biss reżistenti għat-tfal u li jipprojbixxu t-tqegħid fis-suq tal-lajters magħrufa bħala novelty lighters
   
      
         (notifikata bid-dokument C(2015) 603)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2001/95/KE tal-Parlament Ewropea u tal-Kunsill tat-3 ta' Diċembru 2001 dwar il-sigurtà ġenerali tal-prodotti (1), u b'mod partikolari l-Artikolu 13 tagħha,
   Billi:
   
               (1)
            
            
               Id-Deċiżjoni tal-Kummissjoni 2006/502/KE (2) tirrikjedi li l-Istati Membri jieħdu miżuri sabiex jiżguraw li l-lajters li jitqiegħdu fis-suq ikunu biss dawk reżistenti għat-tfal u li jipprojbixxu t-tqegħid fis-suq tal-lajters magħrufa bħala novelty lighters.
            
         
               (2)
            
            
               Id-Deċiżjoni 2006/502/KE ġiet adottata skont id-dispożizzjonijiet tal-Artikolu 13 tad-Direttiva 2001/95/KE, li tillimita l-validità tad-Deċiżjoni sa perjodu mhux itwal minn sena, iżda tippermetti li dan jiġi estiż għal perjodi addizzjonali, li l-ebda wieħed minnhom ma jkun itwal minn sena.
            
         
               (3)
            
            
               Il-validità tad-Deċiżjoni 2006/502/KE ġiet estiża b'perjodi ta' sena, l-ewwel bid-Deċiżjoni tal-Kummissjoni 2007/231/KE (3) sal-11 ta' Mejju 2008, it-tieni bid-Deċiżjoni tal-Kummissjoni 2008/322/KE (4) sal-11 ta' Mejju 2009, it-tielet bid-Deċiżjoni tal-Kummissjoni 2009/298/KE (5) sal-11 ta' Mejju 2010, ir-raba' bid-Deċiżjoni tal-Kummissjoni 2010/157/UE (6) sal-11 ta' Mejju 2011, il-ħames bid-Deċiżjoni tal-Kummissjoni 2011/176/UE (7) sal-11 ta' Mejju 2012, is-sitt bid-Deċiżjoni ta' Implimentazzjoni tal-Kummissjoni 2012/53/UE (8) sal-11 ta' Mejju 2013, is-seba' bid-Deċiżjoni ta' Implimentazzjoni tal-Kummissjoni 2013/113/UE (9) sal-11 ta' Mejju 2014, u t-tmien bid-Deċiżjoni ta' Implimentazzjoni tal-Kummissjoni 2014/61/UE (10) sal-11 ta' Mejju 2015.
            
         
               (4)
            
            
               Il-lajters li mhumiex reżistenti għat-tfal għadhom qed jitqiegħdu fis-suq. Madankollu, il-preżenza tagħhom għandha tkompli tonqos permezz ta' attivitajiet ta' sorveljanza tas-suq aktar b'saħħithom, minn teħid ta' kampjuni mmirat sa miżuri restrittivi effettivi.
            
         
               (5)
            
            
               Minħabba li ma jeżistux miżuri sodisfaċenti oħra li jindirizzaw is-sikurezza tat-tfal fil-lajters, jeħtieġ li l-validità tad-Deċiżjoni 2006/502/KE tiġi estiża għal 12-il xahar ieħor.
            
         
               (6)
            
            
               Għaldaqstant, id-Deċiżjoni 2006/502/KE għandha tiġi emendata skont dan.
            
         
               (7)
            
            
               Il-miżuri previsti f'din id-Deċiżjoni huma skont l-opinjoni tal-Kumitat stabbilit bid-Direttiva 2001/95/KE,
            
         ADOTTAT DIN ID-DEĊIŻJONI:
   Artikolu 1
   Fl-Artikolu 6 tad-Deċiżjoni 2006/502/KE, il-paragrafu 2 għandu jinbidel b'dan li ġej:
   
      “2.   Din id-Deċiżjoni tapplika sal-11 ta' Mejju 2016.”
   
   Artikolu 2
   L-Istati Membri għandhom jieħdu l-miżuri meħtieġa biex jikkonformaw ma' din id-Deċiżjoni sa mhux aktar tard mill-11 ta' Mejju 2015, u għandhom jippubblikaw dawk l-istess miżuri. Dawn għandhom jgħarrfu lill-Kummissjoni b'dan.
   Artikolu 3
   Din id-Deċiżjoni hi indirizzata lill-Istati Membri.
   
      Magħmul fi Brussell, l-10 ta' Frar 2015.
      
         
            Għall-Kummissjoni
         
         Věra JOUROVÁ
         
            Membru tal-Kummissjoni
         
      
   
   
      (1)  ĠU L 11, 15.1.2002, p. 4.
   
      (2)  ĠU L 198, 20.7.2006, p. 41.
   
      (3)  ĠU L 99, 14.4.2007, p. 16.
   
      (4)  ĠU L 109, 19.4.2008, p. 40.
   
      (5)  ĠU L 81, 27.3.2009, p. 23.
   
      (6)  ĠU L 67, 17.3.2010, p. 9.
   
      (7)  ĠU L 76, 22.3.2011, p. 99.
   
      (8)  ĠU L 27, 31.1.2012, p. 24.
   
      (9)  ĠU L 61, 5.3.2013, p. 11.
   
      (10)  ĠU L 38, 7.2.2014, p. 43.